EkBass/fiwiki-20250220-pages-articles huggingface dataset:
Barbara Boxer

Barbara Levy Boxer (s. 11. marraskuuta 1940 Brooklyn, New York) on yhdysvaltalainen poliitikko. Häntä pidetään yhtenä merkittävimmistä liberaalipoliitikoista Yhdysvalloissa, erityisesti feminismiä koskevissa asioissa. Boxer aloitti vuonna 1993 demokraattisen puolueen senaattorina Kaliforniasta. Sitä ennen hän istui viisi kautta Yhdysvaltain edustajainhuoneen jäsenenä vuodesta 1983. Boxer nousi senaattoriksi eläkkeelle jääneen demokraatti Alan Cranstonin paikalle vuoden 1992 vaaleissa ja on uusinut paikkansa vuosina 1998, 2004 ja 2010. Boxer on etniseltä taustaltaan juutalainen. Hän opiskeli taloustiedettä Brooklyn Collegessa, josta valmistui vuonna 1962. Hän avioitui samana vuonna miehensä Stewart Boxerin kanssa. Heillä on kaksi lasta. Pariskunnan tytär Nicole avioitui Hillary Clintonin veljen Tony Rodhamin kanssa vuonna 1994, mutta liitto päätyi eroon vuonna 2000. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Kalifornialaiset poliitikot Luokka:Vuonna 1940 syntyneet Luokka:Elävät henkilöt
Ken Salazar

Kenneth Lee ”Ken” Salazar (s. 2. maaliskuuta 1955) on yhdysvaltalainen lakimies ja poliitikko. Salazar on toiminut Yhdysvaltain Meksikon suurlähettiläänä 2. syyskuuta 2021 alkaen. Hän istui vuoden 2005 alusta demokraattisen puolueen nuorempana senaattorina Coloradosta. Hän toimi sisäministerinä Barack Obaman hallinnossa 20. tammikuuta 2009 alkaen. Salazar jätti virkansa Obaman hallinnossa huhtikuussa 2013. Salazar on syntynyt ja varttunut Coloradossa. Hänen sukunsa juontaa juurensa Meksikoon. Salazar on katolilainen. Hänellä on vaimonsa Esperanza ”Hopen” kanssa aikuiset tyttäret Melinda ja Andrea. ==Lähteet== == Aiheesta muualla == Luokka:Obaman hallituksen jäsenet Luokka:Yhdysvaltain senaatin jäsenet Luokka:Yhdysvaltain sisäministerit Luokka:Yhdysvaltalaiset demokraattipoliitikot Luokka:Coloradolaiset poliitikot Luokka:Vuonna 1955 syntyneet Luokka:Elävät henkilöt Luokka:Amerikanmeksikolaiset
XBill

XBill on eräs klassisimmista Linuxille saatavista peleistä. Siinä pelaajan tehtävänä on estää Bill-nimistä hahmoa tartuttamasta käyttöjärjestelmäksi naamioitua tietokonevirusta koneisiin. XBilliä mainostetaan quakea suositummaksi. == Aiheesta muualla == *XBillin kotisivu Luokka:Linux-pelit Luokka:Vapaat ohjelmistot
Tripolitania

Tripolitania ( < < ) on historiallinen alue ja entinen provinssi Libyan länsiosissa. 1970-luvun alussa suoritettiin hallinnollisten alueiden jako pienimpiin alueisiin, ja jaon jälkeen Tripolitania muuttui tarkoittamaan huomattavasti pienempää aluetta Tripolin kaupungin lähistöllä. Alueella asui alun perin berbereitä. Noin 600 eaa. foinikialaiset perustivat alueen rannikolle siirtokuntia, jotka myöhemmin joutuivat Karthagon alaisuuteen. Numidialaiset saivat alueen haltuunsa 146 eaa. Sata vuotta myöhemmin Tripolitanian valloittivat roomalaiset, joiden alaisuudessa Tripolitania menestyi. Se kuului alun perin Africa proconsulariksen provinssiin. Myöhäisantiikin aikana se muodosti oman Tripolitanian provinssinsa. Vandaalit ottivat alueen haltuunsa 435, mutta menettivät sen 500-luvulla Bysantille. Osmanit tulivat valtaan 1553 ja pitivät aluetta nimellisesti hallussaan vuoteen 1911, jolloin Italia sai sen sodassa haltuunsa. Ottomaanivaltakunnan aikana Tripolitania oli käytännössä itsenäinen barbareskivaltio, joka harjoitti merirosvousta ja orjakauppaa. 1911 jälkeen Italia myönsi virallisesti Tripolitanialle itsehallinnon mutta vähitellen miehitti alueen. 3. joulukuuta 1934 Tripolitania yhdistettiin Libyaan. Toisen maailmansodan aikana 1943 Britannia miehitti Tripolitanian, ja se pysyi Britannian miehittämänä vuoteen 1951 asti, josta lähtien se on kuulunut LibyaanTripolitania. Facta 2001. Osa 16, palsta 790. Italia luopui 1947 virallisesti alueeseen kohdistuneista vaateistaan. == Lähteet == == Aiheesta muualla == Luokka:Libyan historia Luokka:Tripoli
Aljaž Pegan

Aljaž Pegan (s. 2. kesäkuuta 1974) on slovenialainen telinevoimistelija. Rekkivoimisteluun keskittynyt Pegan on telineen maailmanmestari ja kaksinkertainen Euroopan mestari. Hänen mukaansa on myös nimetty liike, pegan. ==Arvokisamitalit== *1994 EM-kultaa, Praha *2000 EM-pronssia, Bremen *2002 MM- hopeaa, Debrecen *2004 EM-kultaa, Ljubljana *2005 MM-kultaa, Melbourne *2006 MM-hopeaa, Århus *2007 EM-hopeaa, Amsterdam *2007 MM-hopeaa, Stuttgart *2008 EM-pronssia, Lausanne ==Lähteet== *Rekin MM-mitalistit Sports123.com *Rekin EM-mitalistit Sports123.com Luokka:Slovenialaiset telinevoimistelijat Luokka:Vuonna 1974 syntyneet Luokka:Elävät henkilöt
Eero Selin

Eero Selin (11. heinäkuuta 1893 Vaasa – 12. marraskuuta 1960 Helsinki) oli viulutaiteilija, kapellimestari ja soitinrakentaja. Hän opiskeli viulunsoittoa Helsingissä, Pietarissa, Pariisissa ja Berliinissä. Selin opetti Viipurin konservatoriossa vuosien 1923 ja 1939 välisen ajan. Selin toimi Viipurin musiikin ystävien orkesterin konserttimestarina 1929–1939. Lisäksi Selin työskenteli Turun sinfoniaorkesterin kapellimestarina 1940–1941 ja Munkkiniemen musiikkikoulun ja orkesterin johtajana 1945–1960. Selin rakensi viuluja, ainakin yhden alttoviulun, yhden viola d’amoren, yhden cembalon ja muita kosketinsoittimia. Hänelle myönnettiin director musices -arvonimi vuonna 1953. Selin on rakentanut Yleisradion aiemman taukomerkkilaitteen.Kuka kukin oli (Wikisource)Kuka kukin on 1954 (Runeberg.org) Eero Selin oli sellotaiteilija Yrjö Selinin veli. == Lähteet == * Varsinais-Suomen Viulunrakentajat ry: Vanhempia suomalaisia viulunrakentajia === Viitteet === Luokka:Suomalaiset viulistit Luokka:Suomalaiset kapellimestarit Luokka:Vuonna 1893 syntyneet Luokka:Vuonna 1960 kuolleet
Mitja Petkovšek

Mitja Petkovšek (s. 6. helmikuuta 1977 Ljubljana) on slovenialainen telinevoimistelija. Nojapuihin keskittynyt Petkovšek on telineen kaksinkertainen maailmanmestari ja nelinkertainen Euroopan mestari. Pekingin kesäolympialaisissa 2008 hän sijoittui viidenneksi.Gymnastics Olympic Games 2008 at Beijing (chn) Men: Parallel Bars Sports123.com Petkovšek valittiin Slovenian vuoden miesurheilijaksi vuonna 2005.http://www.dsns- drustvo.si/index.php?option=com_content&task;=view&id;=38&Itemid;=42 ==Lähteet== *Mitja Petkovšek Biography and Olympic Results Sports Reference LLC. *Profiili FIG:n tietokannassa *Nojapuiden MM-mitalistit Sports123.com *Nojapuiden EM-mitalistit Sports123.com *Saavutukset the-sports.org ===Viitteet=== ==Aiheesta muualla== *Virallinen sivusto Luokka:Slovenialaiset telinevoimistelijat Luokka:Vuonna 1977 syntyneet Luokka:Elävät henkilöt
Keep Your Heart Broken

Keep Your Heart Broken on The Rasmus -yhtyeen radiosingle. Se julkaistiin Suomen radioita varten albumilta Hide from the Sun heinäkuussa 2006. Fyysistä singleä kappaleesta ei kuitenkaan julkaistu. Kappaleesta ei tullut suurta hittiä, mutta julkaisunsa aikaan heinä- ja elokuussa se soi radioaalloilla taajaan. Kappale poikkeaa levyn tyylistä erilaisella soundillaan, joka on hieman vähemmän raskas. Kappale on levyn yhdeksäs kappale. Sitä edeltää Sail Away ja seuraa Heart of Misery. Luokka:The Rasmuksen kappaleet Luokka:Vuoden 2006 kappaleet
Tajči

Tatjana Matejaš Cameron (taiteilijanimeltään Tajči) (s. 1. heinäkuuta 1970 Zagreb, Kroatian ST, Jugoslavia) on kroatialainen laulaja, joka oli poptähti Jugoslaviassa vuosina 1980–1990. Matejaš edusti Jugoslaviaa euroviisuissa 1990 laululla ”Hajde Da Ludujemo”, joka sai yhteensä 81 pistettä. Kappale sijoittui sijalle 7. Luokka:Kroatialaiset laulajat Luokka:Poplaulajat Luokka:Jugoslavian euroviisuedustajat Luokka:Vuoden 1990 euroviisuedustajat Luokka:Vuonna 1970 syntyneet Luokka:Elävät henkilöt
Salon kappelikirkko

Salon kappelikirkko, tunnettu myös Pyhän Annan kappelina, oli 1500-luvulla rakennettu Uskelan seurakuntaan kuuluneen Salon kappeliseurakunnan kivikirkko. Kirkon rakentamisajankohta on epävarma, mutta kappelikunnan historian ja kirkon tyylipiirteiden perusteella Markus Hiekkanen on arvioinut sen rakennetun todennäköisimmin vuosien 1500 ja 1520 välillä.Hiekkanen s. 167 Kirkko purettiin vuonna 1832 Uskelan kirkon rakennusmateriaaliksi.Hiekkanen s. 168 Kirkko rakennettiin kaksilaivaiseksi, kuten monet muut 1400-luvun kivikirkot. Sen suojelupyhimyksenä oli Pyhä Anna, josta johtuu kirkon toinen nimi. 1600-luvulla kirkon asehuoneen korvasi Horn-suvun hautakappeli. Kirkon kellotapuli on luultavasi samoihin aikoihin rakennettu, kuin kirkkokin. Tapulin kaksinivelinen puinen yläosa uusittiin 1730. Salon kappeliseurakunta oli välillä myös itsenäinen seurakunta, jolloin kirkkoa kutsuttiin Salon kirkoksi. Seurakunta kuitenkin palasi kappeliksi, ja myöhemmin vuonna 1832 yhdistettiin Uskelan seurakuntaan. Seurakuntaliitoksessa todettiin Salo- Uskelan seurakunnan tarvitsevan uuden isomman kirkon, ja päätettiin rakentaa uusi Uskelan kirkko, etenkin kun Uskelan Isokylän emäkirkko oli tuhoutunut maanvyörymässä 1825. Salon kappelikirkko purettiin Uskelan kirkon osiksi, ja jäljelle jäi vain tapulin kivijalka, josta tehtiin vuonna 1953 muistomerkki Aulis Blomstedtin suunnitelman mukaisesti. ==Katso myös== *Luettelo Suomen keskiaikaisista kivikirkoista ==Lähteet== ===Viitteet=== Luokka:Suomen keskiaikaiset kivikirkot Luokka:Suomen entiset kirkkorakennukset
Trinity (levy-yhtiö)

Trinity oli Kingston Wall -yhtyeen henkilökohtainen levy-yhtiö. Trinityä pyörittivät Petri Walli, Sami Kuoppamäki ja Jukka Jylli. == Diskografia == === Albumit === * I (1992) (CD, Kasetti) - FIN 9. (10/1998) * II (1993) (CD, Kasetti) - FIN 14. (10/1998) * Tri-Logy (1994) (CD, Kasetti) - FIN 18. (9/1998) === Singlet === * We Cannot Move (1993) (CD) * Štüldt Håjt (1994) (CD) * The Real Thing, Radio Edits (1994) (CD) Luokka:Suomalaiset rockmusiikin levy-yhtiöt
Pietiläinen

Pietiläinen on suomalainen sukunimi, jota esiintyy etenkin Keski-Suomessa. Toukokuussa 2013 Pietiläisiä oli kaikkiaan 1 583, joista Suomessa asui 1 491\. Naisia heistä oli 51,3 %. Suomen väestötietorekisteriin on vuodesta 1964 lähtien rekisteröity kaikkiaan 3 229 Pietiläinen-nimistä henkilöä. Tiettävästi ensimmäinen Pietiläinen oli Pälkäneeltä Laukaan Kärkkäälään 1600-luvulla saapuneen Pieti Kärkkäisen poika, joka ryhtyi kutsumaan itseään Pietiläiseksi erotuksena kylän muista Kärkkäisistä. Pietiläisten sukuseura on perustettu vuonna 1993. Seuran jäsenjulkaisu on nimeltään Pietiläisten sukuviesti. ==Tunnettuja Pietiläisiä== * Aino Pietiläinen, Aino Aaltonen (1896–1984), lied-laulaja, laulunopettaja, kuvanveistäjä ja taiteilijan malli * Eino Pietiläinen (1893–1979), jääkärimajuri, valtiopäivämies Juho Pietiläisen poika * Jaakko Pietiläinen (1877–1948), tehtailija ja Suolahden Konepajan perustaja * Jaakko Pietiläinen (s. 1986), kuvanveistäjä, performanssitaiteilija ja lavastaja * Janne-Pekka Pietiläinen (s. 1982), lukkopainija * Juho Pietiläinen (1855–1946), maanviljelijä ja valtiopäivämies * Juho Evert Pietiläinen (1862–1908), lestadiolainen hengellisten laulujen kirjoittaja * Jukka Pietiläinen (s. 1966), tutkija ja Suomen Esperantoliiton entinen puheenjohtaja * Juhani Pietiläinen (1923–2009), kääntäjä * Kimmo Pietiläinen (s. 1947), teoreettinen fyysikko, kustantaja, tietokirjailija ja suomentaja * Kyösti Pietiläinen (1945–2017), pisimpään Ranskan muukalaislegioonassa palvellut suomalainen * Pauli Pietiläinen (s. 1961), urkutaiteilija * Pekka Pietiläinen, tutkija * Petri Pietiläinen (s. 1966), tietokirjailija * Risto Pietiläinen (s. 1963), kartanlukija * Sauli Pietiläinen (s. 1941), jalkapalloilija * Simo Pietiläinen (s. 1957), varatuomari, konsuli ja oikeusasioiden erityisasiantuntija * Tommi Pietiläinen, musiikkivideo-ohjaaja * Tuomo Pietiläinen (s. 1964), taloustoimittaja ja vierailijaprofessori ==Lähteet== == Aiheesta muualla == * Pietiläisten sukuseura Luokka:Sukunimet
The Cell

The Cell on vuonna 2000 ensi-iltansa saanut tieteisjännityselokuva. Elokuvan on ohjannut Tarsem Singh ja sen pääosissa ovat Jennifer Lopez ja Vince Vaughn. Elokuva kertoo psykologista nimeltä Catharine Dean. Uudella tekniikalla Catherine pääsee tunkeutumaan potilaidensa aivoihin ja tutkimaan heidän kieroutuneimpia ajatuksiaan. Cathrineen ottaa yhteyttä FBI-agentti Peter Novak, joka on pitkän jahtaamisen jälkeen saanut kiinni psykopaattimurhaaja Carl Stargherin, joka on parhaillaan syvässä koomassa. Catherinen tehtävä on tutkia Stargherin aivoja ja etsiä sieltä vastaus missä on murhaajan viimeisin uhri, joka saattaa olla vielä elossa. == Näyttelijät == == Aiheesta muualla == * * * * Luokka:Vuoden 2000 yhdysvaltalaiset elokuvat Luokka:Yhdysvaltalaiset psykologiset jännityselokuvat Luokka:Sarjamurhaajaelokuvat Luokka:Tieteiskauhuelokuvat Luokka:Psykologiset kauhuelokuvat Luokka:Vuoden 2000 saksalaiset elokuvat Luokka:Tarsem Singhin ohjaamat elokuvat
The Best of Kiss

__NOTOC__ The Best Of Kiss on Kiss-yhtyeen kokoelmalevy vuodelta 1981. Levy julkaistiin vain Japanissa. Se on osa Great Rock Artists sarjaa, ja tämä on sarjan neljäs osa. == Kappaleet == # Shandi (säv., san. ja sov. Paul Stanley & Vini Poncia) # Shout It Out Loud (säv. ja san. Gene Simmons & Paul Stanley, sov. Bob Ezrin) # Beth (säv. ja san. Peter Criss, sov. Stan Pendigre & Bob Ezrin) # Detroit Rock City (säv. Paul Stanley, san. ja sov. Bob Ezrin) # I Was Made For Lovin' You (säv., san. ja sov. Paul Stanley) # Talk To Me (säv., san. ja sov. Ace Frehley) # Calling Dr. Love (säv., san. ja sov. Gene Simmons) # Hard Luck Woman (säv., san. ja sov. Paul Stanley) # Strutter 78' (säv. ja san. Paul Stanley, sov. Gene Simmons) # Love Gun (säv., san. ja sov. Paul Stanley) == Kokoonpano == * Paul Stanley – rytmikitara, laulu (kappaleet 1–2, 4–6 ja 9–10) * Gene Simmons – bassokitara, laulu (kappale 7) * Ace Frehley – soolokitara, taustalaulu (kappaleet 1–10) * Peter Criss – rummut (kappaleet 2, 4 ja 7–10), laulu (kappaleet 3 ja 8) * Anton Fig – rummut (kappaleet 1 ja 5–6) Luokka:Vuoden 1981 kokoelma-albumit Luokka:Kissin kokoelma-albumit
Joe Lieberman

Joseph Isadore "Joe" Lieberman (24. helmikuuta 1942 – 27. maaliskuuta 2024https://www.upi.com/Top_News/US/2024/03/27/senate-Joe-Lieberman- dies/6861711580430) oli yhdysvaltalainen poliitikko. ==Poliittinen ura== Lieberman valittiin Connecticutin osavaltion senaattiin vuonna 1970. Vuosina 1982–1988 hän oli Connecticutin osavaltion oikeusministerinä. Hän aloitti Yhdysvaltain senaatissa 3. tammikuuta 1989. Lieberman oli demokraattien presidenttiehdokkaan Al Goren varapresidenttiehdokkaana vuoden 2000 presidentinvaaleissa. 13. tammikuuta 2003 Lieberman ilmoitti pyrkivänsä itse ehdolle vuoden 2004 presidentinvaaleissa, mutta veti lopulta ehdokkuutensa pois. Vuoden 2006 kongressivaalien alla hän hävisi Connecticutin demokraattisen puolueen esivaalin Ned Lamontille, mutta hänet valittiin uudelle kaudelle senaattiin sitoutumattomana ja hän liittyi demokraattien ryhmään senaatissa. Lieberman oli Irakin sodan puolestapuhuja. Vuoden 2008 presidentinvaalissa hän asettui tukemaan republikaanien John McCainia. ==Lähteet== ==Aiheesta muualla== *Virallinen sivu *Washington Postin äänestystietokanta Luokka:Amerikanjuutalaiset Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1942 syntyneet Luokka:Vuonna 2024 kuolleet
Donsö

Donsö on taajama ja saari Göteborgin eteläisessä saaristossa, Ruotsin Länsi- Götanmaalla. Donsö kuuluu Göteborgin kuntaan ja se sijaitsee noin 14 kilometriä lounaaseen Göteborgin kaupungin keskustasta. Donsössä asuu noin 1 400 asukasta, ja pinta-alaltaan se on 0,98 neliökilometrin suuruinen. ==Väestönkehitys== ==Lähteet== ==Aiheesta muualla== Luokka:Ruotsin taajamat Luokka:Göteborgin saaret
Hälsö

Hälsö on saari ja taajama Öckerön kunnassa, Bohuslänin maakunnassa, Ruotsin Länsi-Götanmaan läänissä. Se kuuluu Göteborgin pohjoiseen saaristoon. Hälsön taajamassa asuu noin 610 ihmistä, ja taajama on pinta-alaltaan 0,51 neliökilometrin suuruinen. ==Väestönkehitys== ==Lähteet== Luokka:Ruotsin taajamat Luokka:Ruotsin saaret Luokka:Öckerön kunta
Thomas Carper

Thomas Richard ”Tom” Carper (s. 23. tammikuuta 1947) on yhdysvaltalainen ekonomi ja demokraattisen puolueen poliitikko. Hän edusti Delawarea vuosina 1983–1993 Yhdysvaltain edustajainhuoneessa ja vuosina 2001–2025 senaatissa. Hän toimi Delawaren kuvernöörinä vuosina 1993–2001. == Lähteet == == Aiheesta muualla == Luokka:Delawaren kuvernöörit Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1947 syntyneet Luokka:Elävät henkilöt
Bill Nelson

Clarence William ”Bill” Nelson (s. 29. syyskuuta 1942 Miami, Florida) on yhdysvaltalainen astronautti, lakimies ja demokraattisen puolueen poliitikko. Hän on toiminut vuodesta 2021 asti Nasan pääjohtajana. Hän oli mukana Columbian lennolla STS-61-C 12.-18. tammikuuta 1986. Nelson aloitti 3. tammikuuta 2001 Yhdysvaltain senaatin jäsenenä Floridasta, jossa hänen nykyiten kautensa päättyy tammikuussa 2019. Nelson oli aiemmin istunut Yhdysvaltain edustajainhuoneessa vuosina 1979–1991. Hän meni vuonna 1972 naimisiin Grace Cavertin kanssa ja he saivat kaksi lasta. Nelson syntyi Miamissa Nannie Merlen ja C. W. Nelsonin pojaksi. Hän opiskeli Floridan yliopistossa, Yalen yliopistossa sekä Virginian yliopistossa ja palveli Yhdysvaltain maavoimien reserveissä vuosina 1965–1971, josta aktiivipalveluksessa kapteenina vuosina 1968–1970. Hän istui Floridan edustajainhuoneessa vuosina 1972–1979. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset avaruuslentäjät Luokka:Yhdysvaltalaiset demokraattipoliitikot Luokka:Vuonna 1942 syntyneet Luokka:Elävät henkilöt
Mel Martinez

Melquíades Rafael "Mel" Martínez (s. 23. lokakuuta 1946) on yhdysvaltalainen lakimies sekä republikaanisen puolueen poliitikko ja entinen senaattori Floridasta. Martinez on kuubalaissyntyinen ja saapui Yhdysvaltoihin vuonna 1962. Hän toimi vuosina 2001–2003 Yhdysvaltain asunto- ja kaupunkikehityksen ministerinä, mutta erosi asettuakseen ehdolle senaattiin. Hän aloitti senaatissa 3. tammikuuta 2005. Hän erosi senaattorin tehtävästä 9. syyskuuta 2009, kesken kauden. Martinezilla ja hänen vaimollaan Kittyllä on lapset Lauren, John ja Andrew. == Lähteet == === Viitteet === == Aiheesta muualla == Luokka:George W. Bushin hallituksen jäsenet Luokka:Yhdysvaltain asunto- ja kaupunkikehityksen ministerit Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1946 syntyneet Luokka:Elävät henkilöt
Frank Jarvis

Frank Washington Jarvis (31. elokuuta 1878 – 2. kesäkuuta 1933) oli yhdysvaltalainen pikajuoksija ja vuoden 1900 olympialaisten 100 metrin juoksun olympiavoittaja. Jarvis voitti vuonna 1898 Yhdysvaltojen mestaruuskisoissa (silloin AAU:n kisat) 100 jaardin mestaruuden. Sen ansiosta hän oli yksi ennakkosuosikeista Pariisin olympialaisten 100 metrin juoksussa. Suurin ennakkosuosikki oli kuitenkin hänen maanmiehensä Arthus Duffey, joka oli voittanut vuonna 1899 vastaavan kisan ja juuri ennen olympialaisia Britannian mestaruuden. Alkuerissä kuitenkin Jarvis juoksi ajan 10,8, joka sivusi maailmaennätystä ja paransi Duffeyn olympiaennätystä 0,6 sekunnilla. Välierissä myös John Tewksbury sivusi maailmanennätystä ajalla 10,8. Kaikki kolme yhdysvaltalaista selviytyivät finaaliin, täydennettynä australialaisella Stanley Rowleylla. Finaalin puolivälissä Duffey johti kilpailua, mutta venäytti lihaksensa ja joutui jättämään juoksun kesken. Sen jälkeen Jarvis juoksi olympiavoittoon. Samoissa olympialaisissa Jarvis kilpaili myös kolmiloikassa ja vauhdittomassa kolmiloikassa, mutta ei saavuttanut huippusijoituksia. Juoksu-uran jälkeen Jarvis ryhtyi lakimieheksi. ==Lähteet== Luokka:Yhdysvaltalaiset olympiavoittajat Luokka:Yhdysvaltalaiset pikajuoksijat Luokka:Vuonna 1878 syntyneet Luokka:Vuonna 1933 kuolleet
Saxby Chambliss

Clarence Saxby Chambliss (s. 10. marraskuuta 1943 Warrenton, Pohjois-Carolina) on yhdysvaltalainen lakimies ja republikaanisen puolueen poliitikko. Hän aloitti 3. tammikuuta 2003 Yhdysvaltain senaatin jäsenenä Georgiasta, mitä ennen hän toimi vuodesta 1995 Yhdysvaltain edustajainhuoneen jäsenenä. Chambliss ilmoitti tammikuussa 2013, ettei hae kolmannelle kaudelle vuoden 2014 senaatinvaaleissa. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1943 syntyneet Luokka:Elävät henkilöt
Erottajan paloasema

Erottajan pelastusasema on Helsingin vanhin käytössä oleva pelastusasema. Se sijaitsee mäen päällä Kaartinkaupungissa Korkeavuorenkadun varrella lähellä Erottajaa. Se on valmistunut vuonna 1891, ja toimi Helsingin pääpaloasemana vuoteen 1975 astiPelastustieto 8/2004: Suomen kaunein paloasema löytyy Helsingistä . Punatiilisen paloasemarakennuksen on suunnitellut suomalainen arkkitehti Theodor Höijer. Sen torni kohoaa 42 metrin korkeuteen. Aseman alaisuuteen kuuluu myös Kaivopuiston meripelastusasema sekä Suomenlinnan pelastusasema. Aseman osoite on Korkeavuorenkatu 26. Asema oli remontissa vuonna 2011–2013. Remontin aikana aseman yksiköt olivat Jätkäsaaren pelastusasemalla. Perustason ambulanssi E HE 1322 on Jätkäsaaren pelastusasemalla. Asemalta käsin toimii myös Helsingin pelastuslaitoksen pelastussukellus. Erottajan paloaseman torni toimi valmistuttuaan ympärivuorokautisena tähystyspaikkana, koska sieltä oli hyvä näköala yli koko kaupungin. Palon havaittuaan tornissa ollut vartija hälyytti palokunnan. Jos palo osoittautui suureksi, torniin kohotettiin erikoiset merkit vapaapalokuntia varten, jotta nämä olisivat tienneet missä kaupunginosassa palo oli. Puhelimet ja lennättimet korvasivat 1900-luvun alkupuolella nämä järjestelyt ja palotorni toimi sitten suosittuna näköalapaikkana aina 1930-luvun alkuun saakka, jolloin Hotelli Torni syrjäytti sen tässä tehtävässä. Ensimmäisen maailmansodan aikana torniin hankittiin venäläisen sotilasjohdon määräyksestä sumusireeni, jolla oli tarkoitus varoittaa saksalaisten mahdollisesta ilmahyökkäyksestä. Sireeni siirtyi sodan jälkeen valtion haltuun, ja sitä käytettiin joitain kertoja suojeluskuntaharjoitusten yhteydessä. Tornista käsin on myös myrskyvaroitusmerkkinä näytetty punaista merkkivaloa, joka näkyi kauas merelle saakka. Tieto odotettavista myrskyistä saatiin Ilmalasta.Helsingin palotorni pääkaupunkilaisten "seitsemäs ihme" siihen aikaan, jolloin se syrjäytti Nikolain kirkon tornin tähystyspaikkana, Ilta-Sanomat, 21.09.1934, nro 219, s. 1, Kansalliskirjaston digitaaliset aineistot. Viitattu 21.09.2024 Pelastusaseman tiloissa toimii myös Helsingin kaupungin pelastuslaitoksen palomuseo. Museon kokoelma koostuu suurelta osin Helsingissä pelastuslaitoksen tai vapaaehtoisten palokutien käytössä olleesta kalustosta. __notoc__ == Aseman yksiköt == Yksikkötunnus Vanha tunnus Tyyppi R HE 201 H21 pelastusyksikkö Yksikössä myös vesisukellusvalmius R HE 206 H26 nostolavayksikkö R HE 207 H27 miehistönkuljetusyksikkö R HE 2077 H275 huoltoyksikkö Yksikkötunnus Vanha tunnus Tyyppi E HE 1321 H291 perustason ambulanssi E HE 1322 H292 perustason ambulanssi E HE 1323 H293 perustason ambulanssi == Kaivopuiston meripelastusaseman yksiköt == *R HE 208 vene *R HE 2082 vene == Lähteet == == Aiheesta muualla == Luokka:Helsingin suojellut rakennukset Luokka:Kaartinkaupunki Luokka:Theodor Höijerin suunnittelemat rakennukset Luokka:Helsingin pelastuslaitos Luokka:Suomen paloasemat
Difenyyliamiini

Difenyyliamiinin kemiallinen kaava on C12H11N ja rakennekaava C6H5NHC6H5. Siitä käytetään myös nimiä N-fenyylianiliini, aniliinobentseeni, N,N-difenyyliamiini, aminobifenyyli ja fenyylibentseeniamiini. Difenyyliamiini on normaaliolosuhteissa olomuodoltaan kiinteää, palavaa, värittömiä tai harmaita kiteitä, joilla kukan tuoksu. Sen moolimassa on 169,24 g/mol, sulamispiste 53 °C, kiehumispiste 302 °C, tiheys 1,16 g/cm3, leimahduspiste 153 °C (c.c.), itsesyttymislämpötila 634 °C ja CAS-numero 122-39-4. Difenyyliamiini ei liukene veteen, mutta liukenee eetteriin ja alkoholiin. Difenyyliamiini hajoaa kuumentuessaan tai palaessaan, jolloin siitä muodostuu myrkyllisiä höyryjä, jotka sisältävät typen oksideja. Difenyyliamiinia käytetään polymeroitumisen estoaineena vinyyliasetaatin pitkäaikaisessa varastoinnissa. Ainetta käytetään myös nitroselluloosaräjähdysaineissa stabilisaattorina, kumikemi­kaalien valmistuksessa, öljyjen ja rasvojen lisäaineena, hedelmissä kasvitautien torjunta-aineena sekä eläinlääkinnässä matolääkkeenä. Yhdistettä voidaan käyttää myös analyyttisenä reagenssina osoittamaan vahvojen hapettimien kuten nitraatti-ionien läsnäolo. ==Ympäristö- ja terveysvaikutukset== Aine ärsyttää silmiä, ihoa ja hengitysteitä. Pitkäaikaisessa altistumisessa difenyyliamiinille voi seurata vaikutuksia munuaisissa ja veressä. Altistumisen seurauksena vereen voi muodostua methemoglobiinia. Aine on myrkyllistä vesieliöille. == Lähteet == == Aiheesta muualla == * *Kemian työsuojeluneuvottelukunta (KETSU):Difenyyliamiini Luokka:Amiinit Luokka:Torjunta-aineet
Johnny Isakson

John Hardy "Johnny" Isakson (28. joulukuuta 1944 Atlanta, Georgia – 19. joulukuuta 2021Former Sen. Johnny Isakson dies at the age of 76) oli yhdysvaltalainen poliitikko, joka toimi Yhdysvaltain senaattorina Georgiasta. Hän oli republikaanisen puolueen jäsen. Isaksonilla on ruotsalaisia sukujuuria. Hänen isän puoleinen isoisänsä oli ruotsalaissyntyinen emigrantti. Isakson syntyi Atlantassa ja valmistui Georgian yliopistosta. Hän oli vuonna 1974 ehdolla Georgian edustajainhuoneeseen, muttei tullut valituksi. Isakson oli uudelleen ehdolla Georgian edustajainhuoneeseen vuonna 1976 ja voitti paikan. Hän oli ehdolla Georgian kuvernööriksi vuonna 1990. Hän istui Georgian edustajainhuoneessa seitsemän kautta ja vuosina 1993-96 Georgian senaatissa. Vuonna 1999 Isakson valittiin täytevaaleissa Yhdysvaltain edustajainhuoneeseen, jossa hän työskenteli vuoteen 2005 asti, jolloin hän aloitti Yhdysvaltain senaatissa. Isakson valittiin uudelleen 2010 ja 2016. Hänen viimeinen virkakautensa olisi päättyynyt tammikuussa 2023, mutta hän erosi senaatista joulukuussa 2019. Isaksonin oli ollut vuodesta 1968 saakka naimisissa Dianne Isaksonin kanssahttps://www.isakson.senate.gov/public/index.cfm/about-johnny . Heillä oli kolme lasta: John, Kevin ja Julie. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Amerikanruotsalaiset Luokka:Vuonna 1944 syntyneet Luokka:Vuonna 2021 kuolleet
Oerlikon Contraves

Oerlikon Contraves on sveitsiläinen ilmatorjuntakanuunoita valmistava yritys, jonka osake-enemmistön saksalainen Rheinmetall osti vuonna 1999. Nykyään Oerlikon Contraves työllistää maailmanlaajuisesti 2 100 työntekijää ja sen liikevaihto on 522 miljoonaa Sveitsin frangia. Oerlikon perustettiin vuonna 1906 Sveitsissä. Ilmatorjunta-aseita se ryhtyi valmistamaan vuonna 1924. Kokonaan ilmatorjunta-aseita valmistava yhtiö muodostettiin 1936 nimellä Oerlikon Contraves (latinaa, ). Yhtiön kuuluisaa vuoden 1914 mallia olevaa 20 mm kanuunaa käytettiin sekä ensimmäisessä että toisessa maailmansodassa ja se on käytössä yhä. Aseen kopioita ja versioita valmistivat Saksan, Ranskan, Britannian ja Japanin asetehtaat. Yhdysvaltalaisia versioita kuten Mk 4, Mk 10 ja Mk 24 käytettiin toisen maailmansodan ajoista aina Vietnamin sotaan asti. Aluksi sitä käytettiin Yhdysvaltain laivastossa ilmatorjuntaan japanilaisten kamikaze-hyökkäyksiä vastaan. Useimmat sota-alukset lentotukialuksista torpedoveneisiin oli varustettu Oerlikonin tykeillä. Ne pysyivät käytössä aina 1970-luvulle, jolloin ne korvattiin 20 mm Mk 16 -tykeillä. 1950-luvun alussa yhtiö kehitti 35 mm ilmatorjuntakanuunan Oerlikon KD:n, joka on modernisoituna käytössä myös Suomessa. == Aiheesta muualla == Luokka:Rheinmetall Luokka:Aseteollisuusyritykset Luokka:Sveitsiläiset teollisuusyritykset
Larry Craig

Larry Edwin Craig (s. 20. heinäkuuta 1945) on yhdysvaltalainen republikaanisen puolueen poliitikko. Hän edusti Idahoa Yhdysvaltain edustajainhuoneessa vuosina 1981–1991 ja senaatissa vuodesta 1991 vuoteen 2009. Craig on syntynyt Idahossa. Hän valmistui Idahon yliopistosta ja jatkoi opintojaan George Washingtonin yliopistossa. Ennen uraa Yhdysvaltain kongressissa hänet oli valittu Idahon senaattiin vuosina 1974, 1976 ja 1978. Craig on National Rifle Associationin johtokunnan jäsen vuodesta 1983. Craigilla on puoliso Suzanne ja tämän kanssa kolme adoptoitua lasta vaimon entisestä avioliitosta. == Vessaskandaali 2007 == 11\. kesäkuuta 2007 Craig pidätettiin Minneapolisin lentoaseman WC:stä. Hän oli poliisin mukaan koputellut lattiaan ja heilutellut kättään koppien seinän alta, minkä siviiliasuinen poliisi tulkitsi homopartnerin hakua merkitseväksi eleeksi. Craig myönsi syyllistyneensä häiriökäyttäytymiseen, muttei ollut ilmoituksensa mukaan hakemassa minkäänlaista seksuaalista kontaktia. Craig tunnetaan homovastaisista puheistaan. Tiedotusvälineille hän korosti jupakan yhteydessä olevansa heteroseksuaali. 8\. elokuuta hän sai tuomion "siveettömästä käyttäytymisestä" (). Hän selvisi sakoilla ja vuoden valvomattomalla ehdollisella. Julkisuuteen tapaus pääsi vasta elokuun lopulla Roll Call -lehden jutun myötä. Craig jätti luottamustehtävänsä eri valiokunnissa. Jotkut Yhdysvaltain senaattorit, kuten Kit Bond, Norm Coleman ja John McCain, vaativat jopa Craigin eroamista senaatista. Valkoisen talon antaman tiedotteen mukaan George W. Bush oli ilmaissut pettymyksensä Craigin toiminnan suhteen, mutta ei kommentoinut kohua herättänyttä tapausta laajemmin. Craig ilmoitti syyskuun alussa jättävänsä senaattipaikkansa 30. syyskuuta. Hän perui myöhemmin eroilmoituksensa. Hän ei kuitenkaan asettunut enää ehdolle vuonna 2008. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1945 syntyneet Luokka:Elävät henkilöt
Rikhardinkadun kirjasto

Rikhardinkadun kirjasto on kirjasto Helsingin Kaartinkaupungissa. Uusrenessanssia edustavan kirjastorakennuksen on suunnitellut suomalainen arkkitehti Theodor Höijer, ja se valmistui vuonna 1881 Pohjoismaiden ensimmäisenä yleiseksi kirjastoksi suunniteltuna rakennuksenaHelsingin kaupunginkirjasto – Rikhardinkadun kirjasto . Myöhemmin, 1920-luvulla, kirjastoon rakennettiin arkkitehti Runar Eklundin suunnittelema lisäkerros ja kirjatornina tunnettu siipirakennus pihan puolelle. Kirjasto oli Helsingin pääkirjasto vuoteen 1986 saakka. Kun uusi pääkirjasto avattiin Itä-Pasilassa, Rikhardinkadun kirjastossa aloitettiin kaksi vuotta kestäneet uudistustyöt. Professori Olof Hanssonin suunnittelemana pyrittiin palauttamaan rakennuksen alkuperäinen tyyli. Peruskorjauksen toinen vaihe valmistui vuonna 2003, jolloin otettiin käyttöön muun muassa uusi nettihuone sekä lukusalin salonki. Lisäksi musiikkiaineisto sai uudet tilat. Kirjaston tiloissa ovat toimineet Suomen Taideyhdistys ja Suomen Tiedeseura. Vuoden 1882 säätyvaltiopäivillä aatelittomien säätyjen kokoukset pidettiin vastavalmistuneessa kirjastotalossa. Toisen kerroksen tiloissa on nykyään aiheesta kertova muistolaatta. == Lähteet == Luokka:Helsingin kaupunginkirjasto Luokka:Kaartinkaupunki Luokka:Theodor Höijerin suunnittelemat rakennukset Luokka:Suomen suuriruhtinaskunnan valtiopäivät Luokka:Suomen 1800-luvulla rakennetut rakennukset ja rakennelmat
Mike Crapo

Michael Dean ”Mike” Crapo (s. 20. toukokuuta 1951 Idaho Falls, Idaho) on yhdysvaltalainen republikaanisen puolueen poliitikko ja lakimies. Crapo syntyi Idaho Fallsissa. Hän opiskeli alemman korkeakoulututkinnon Brigham Youngin yliopistossa ja Juris Doctor -tutkinnon Harvardin yliopiston oikeustieteellisestä vuonna 1977. Crapo on edustanut Idahoa Yhdysvaltain edustajainhuoneessa vuosina 1993–1999 ja senaatissa vuodesta 1999, jossa hänen nykyiten kautensa päättyy vuonna 2023. Crapo on saanut Boy Scouts of American Distinguished Eagle Scout Awardin ja toipunut eturauhassyövästä. Crapo on mormoni. Hän meni kesäkuussa 1974 naimisiin Susan Diane Hasletonin kanssa, ja parilla on lapset Michelle, Brian, Stephanie, Lara ja Paul. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1951 syntyneet Luokka:Elävät henkilöt
Näennäisfysiikka

Näennäisfysiikka on näennäistiedettä, joka käyttää fysiikan kieltä ja menetelmiä. Sille on tyypillistä muillekin näennäistieteille tyypilliset puutteet kuten falsifioitavuuden ja vertaisarvioinnin puute. Näennäisfysiikaksi ei lasketa vanhentuneita teorioita, ei edes selvästi virheellisiä teorioita kuten Aristoteleen painovoimateoria. Osa vanhentuneista tai selityskyvyltään karkeista teorioista kuten Newtonin mekaniikka ovat tietyissä käytännön sovelluksissa edelleen käyttökelpoisia. == Aiheesta muualla == * *
Dick Lugar

Richard Green "Dick" Lugar (4. huhtikuuta 1932 Indianapolis, Indiana – 28. huhtikuuta 2019 Falls Church, Virginia) oli yhdysvaltalainen republikaanisen puolueen poliitikko ja pitkäaikainen senaattori. Lugar valittiin senaattiin ensimmäisen kerran vuonna 1976. Vuonna 2006 demokraattinen puolue ei edes asettanut hänelle vastaehdokastahttp://www.ourcampaigns.com/RaceDetail.html?RaceID=84340, mutta Lugar jäi valitsematta senaattiin vuoden 2012 vaalissa. == Lähteet == Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Rhodes-stipendin saajat Luokka:Vuonna 1932 syntyneet Luokka:Vuonna 2019 kuolleet
Kirsti Wallasvaara

Kirsti Anneli Wallasvaara (23. joulukuuta 1942 Helsinki – 11. marraskuuta 2021 LahtiKirsti Wallasvaaran koskettava kuolinilmoitus julkaistiin Helsingin Sanomissa: ”Takana elämän tuulet, edessä rauha”) oli suomalainen näyttelijä. == Ura == Wallasvaara valmistui teatterikoulusta 1967. Hän esiintyi elokuvissa etupäässä 1960- ja 1970-luvuilla. Wallasvaaran tunnetuimmat roolisuorituksensa olivat elokuvissa Käpy selän alla (1966), Lapualaismorsian (1967), Asfalttilampaat (1968) sekä Mies, joka ei osannut sanoa ei (1975). Teatterinäyttämöillä hän näytteli Porin, Kuopion ja Lahden kaupunginteattereissa, Tampereen Työväen Teatterissa sekä KOM-teatterissa Helsingissä. == Yksityiselämä == Wallasvaara oli naimisissa ohjaaja Pentti Kotkaniemen (1966–1977) ja Eero Kankaanpään (1981–1985) kanssa. Hänellä on kaksi lasta, joista vanhin on jääkiekkoilija Mikael Kotkaniemi. Wallasvaaran kolmas aviomies oli puuseppä-artesaani Jari ”Jartsa” Kilponen. == Filmografia == *Käpy selän alla (1966) *Lapualaismorsian (1967) *Asfalttilampaat (1968) *Vain neljä kertaa (1968) *Naisenkuvia (1969) *Kahdeksas veljes (1971) *Kreivi (1971) *Hellyys (1972) *Mies, joka ei osannut sanoa ei (1975) *Koeputkiaikuinen ja Simon enkelit (1979) *Kaikki oikein (2018) *Joulukalenteri: Tonttuakatemia (2019) == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1942 syntyneet Luokka:Vuonna 2021 kuolleet
Evan Bayh

Birch Evans "Evan" Bayh III (s. 26. joulukuuta 1955 Shirkieville, Indiana) on yhdysvaltalainen lakimies ja demokraattisen puolueen poliitikko. Hän toimi vuosina 1989–1997 Indianan kuvernöörinä ja vuosina 1999–2011 Yhdysvaltain senaattorina Indianasta. Bayhin isä on entinen senaattori ja presidenttiehdokas Birch Bayh (s. 1928). Nuorempi Bayh valmistui Indianan yliopiston Kelley School of Businessista vuonna 1978 ja sai Juris Doctorin arvon Virginian yliopistosta 1981. Hänellä on vaimonsa Susanin kanssa kaksospojat Beau ja Nicholas (s. 1995). Bayh valittiin senaattiin vuonna 1998 sekä uudelleen vuonna 2004. Hän ei pyrkinyt kolmannelle kuusivuotiskaudelle vuonna 2010. Häntä pidettiin mahdollisena presidenttiehdokkaana 2000 ja 2004. 15. joulukuuta 2006 hän ilmoitti yllättäen, että ei aio asettua ehdolle Yhdysvaltain presidentinvaalissa 2008. Bill Clinton ilmaisi lausunnossaan toukokuussa 2000 puoltavansa Bayhin presidenttiehdokkuutta. == Lähteet == Luokka:Indianan kuvernöörit Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1955 syntyneet Luokka:Elävät henkilöt
Siivet maailman taivaalla

Siivet maailman taivaalla on ilmailukirjailija Pauli Hirvosen kirjoittama kooste eri ilmailukirjoista. Sen on julkaissut Otava vuonna 1967. Kirjassa on 267 sivua. Kirja sisältää lyhennelmiä ja otteita ilmailukirjoista: * Väinö Bremer, Lentäen yli neljän maanosan * Tauno Hannus, Sotilaslentäjän kertomuksia (Otava, 1937) * Tapani Harmaja, Pilven veikot (WSOY, n. 1940) * Pauli Eelis Juhani Hirvonen (s.22.11.1918 Enonkoskella, 17. kadettikurssin ilmasotalinja), useita kirjoja, joista kahteen viitataan * Ilmari Juutilainen, Punalentäjien kiusana * Jorma Karhunen, useita kirjoja * Kullervo Kemppinen (24.6.1921 Terijoella, talvisodan aikana Ilmavoimien tähystäjäkurssilla, sodassa pommituslaivueissa, kirjoittanut useita kirjoja mm. Lapista, varatuomari vuonna 1950, asianajotoimisto Borenius & Kemppisen johtavia hahmoja aikoinaan), pommituslentokirjaan viittaus * Eino Luukkanen, Hävittäjälentäjänä kahdessa sodassa * Jouko Saarinen, Lapin sodasta laaja tutkimus SKK:ssa. * Jorma Sarvanto, Hävittäjälentäjänä Karjalan taivaalla Ulkomaisia kirja- ja kirjailijalainauksia tässä teoksessa. * Roald Amundsen * Paul Brickhill * Pierre Clostermann * Jacqueline Cochran * Neville Duke * Adolf Galland * Knut Gunnerfeldt * Ernst Heinkel * J. E. Johnson =Johnnie Johnson * Charles Lindbergh * Marshall Lindholm * Antoine de Saint-Exupery * Saburo Sakai * Nevil Shute Luokka:Suomalaiset sotahistorian tietokirjat Luokka: Vuoden 1967 kirjat Luokka:Novellikokoelmat
Chuck Grassley

Charles Ernest ”Chuck” Grassley (s. 17. syyskuuta 1933 New Hartford, Iowa) on yhdysvaltalainen republikaanipoliitikko. Hän on edustanut Iowaa Yhdysvaltain senaatissa vuodesta 1981, jossa hänen nykyinen kautensa päättyy tammikuussa 2029. Hän istui aiemmin Yhdysvaltain edustajainhuoneessa vuosina 1975–1981. Senaatin republikaanit äänestivät Grassleyn president pro temporeksi marraskuussa 2018. Hän toimi Yhdysvaltain senaatin president pro temporena 3. tammikuuta 2019 – 20. tammikuuta 2021. Tammikuussa 2025 senaatin aloittaessa istuntokautensa Grassley oli vanhin senaattori 91 vuoden ikäisenä (senaattorien keski-ikä on 63,8 vuotta). Hänet valittuun tuolloin uudelleen president pro temporeksi. Grassley syntyi Iowan New Hartfordissa ja opiskeli 1950-luvulla Iowan eri yliopistoissa. Ennen valtakunnanpolitiikkaan lähtemistä Grassley toimi vuosina 1959–1974 kongressiedustajana Iowan osavaltionkongressin alahuoneessa. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1933 syntyneet Luokka:Elävät henkilöt
Ahvola (kirja)

Ahvola on Paavo Susitaipaleen kirjoittama kirja, jonka aiheena on Suomen sisällissota. WSOY julkaisi 232-sivuisen kirjan vuonna 1937.http://www.kirjapino.fi/product/ahvola/ Kirjasta otettiin uusi painos jo samana vuonna ja kolmas painos seuraavana vuonna. WSOY julkaisi teoksen neljännen painoksen 1984 (ISBN 978-951-0-12485-7).http://salpakirja.net/49313/ahvola/ Paavo Susitaival oli suomalainen nuori upseeri, joka osallistui Suomen sisällissodassa teoksessaan kuvaamaan Ahvolan taisteluun. Kirjoittaja kuvaa sitä Suomen Verdunin taisteluksi. Kirjan rytmi ja kuvaustapa on hyvin samanlainen kuin Arne Somersalon muistelmakirja hänen kokemuksistaan Saksan länsirintamalla I maailmansodassa. == Juoni == Alholassa Viipurista pohjoiseen valkoisten toiminta alkoi heti sisällissodan alussa, mutta punaisten vastarinta piti sodan loppuun asti. Hägglundin sotilassukua oli Antreassa esikuntapäällikkönä, jolta Susitaival sai komennuksen Ahvolaan. Majuri Aarne Sihvo komensi valkoisten joukkoja Karjalan rintamalla. Siellä sodan alussa oli venäläisiä matruuseja ottanut poikkeuksellisen paljon osaa sotaan. Tällä oli mahdollisesti tekemistä Pietarin läheisyydellä, koska muualla Suomessa venäläisten osuus taisteluihin oli vähäisempää. Suninmäki tuli hyökkäysten kohteeksi puolin ja toisin. Siellä oli mm. konekivääriasema, jonka miehistöllä ei juuri ollut mahdollisuutta pysyä vahtivuoroaan hengissä. Tykistötaistelut tuhosivat taloja, silti niissä yritettiin pitää esikuntia, sairaaloita, majoitustiloja. Sitenkin taistelun miesvoiman tuhlaaminen muistutti Verdunia. == Lähteet == Luokka:Suomalaiset sotahistorian tietokirjat Luokka:Vuoden 1937 kirjat Luokka:Kirjat Suomen historiasta
John Culver

John Chester Culver (8. elokuuta 1932 Rochester, Minnesota – 26. joulukuuta 2018) oli yhdysvaltalainen lakimies ja demokraattisen puolueen poliitikko. Hän edusti vuosina 1965–1975 Iowaa Yhdysvaltain edustajainhuoneessa ja vuosina 1975–1981 senaatissa. Culver valmistui juristiksi Harvard Law Schoolista vuonna 1962. Ennen lakiopintoja hän palveli vuosina 1955–1958 Yhdysvaltain merijalkaväessä. Culverin poika Chet toimi Iowan kuvernöörinä vuosina 2007–2011. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Yhdysvaltalaiset juristit Luokka:Vuonna 1932 syntyneet Luokka:Vuonna 2018 kuolleet
Jokikylän abiturientit

Jokikylän abiturientit on Aarne Mustasalon vuonna 1929 Gummeruksen kustantamana ilmestynyt romaani.Fennica == Juoni == Dokumenttimainen romaani kertoo kolmen ison maatilan pojan lukio-opiskeluista Turussa syksyllä 1905. He ovat kotoisin Jokikylästä. Lukion ylimmän luokan oppilaiden ylimielisyys uusia lukiolaisia kohtaan ei juuri poikkea nykyisestä, mutta tuo kokeneisuus tuotiin esiin puheessa. Koululaiset kävivät retkillä ja lauloivat paljon. Oihonna oli turkulaistyttö, johon kaikki lukiolaispojat ihastuivat, mutta ihastukset etenivät vain tansseihin koulujen tanssiaisissa ja kävelyihin kaupungin kaduilla. Tunnekuohahdukset vastasivat nykyaikaa. Abiturientit kävelivät ohuiden kävelykeppien kanssa kasvoillaan cascognelaisilmeet ja työväen samanikäisiä poikia, joita kutsuttiin "hunneiksi", se ärsytti ja he kutsuivat abiturientteja "apinoiksi rusinapuussa". Tämä johti muutamiin tappeluiden mm. Jokikylän poikien ja "hunnien" välillä. Venäjän ja Japanin sota mainitaan, Bobrikovin salamurha, Suomen kaartin lopettaminen, Suomessa kerätty adressi ja sen tarjoaminen tsaarille tämän lomaillessa Suomen saaristossa. Kirjoittaja toteaa heikon keisarin jääneen kokonaan panslavistien käsiin. Sekä ylioppilaat että työväki alkoivat protestoida hallitsijan manifestia vastaan. Suomalaiset alkoivat toivoa vapautta satojen vuosien siirtomaa-ajan jälkeen. 30. lokakuuta tehtiin yleislakko Helsingissä työväen johdolla. Virkamiehet, koulut ja yliopistot pohtivat, mitä he uskaltaisivat tehdä. Turussakin alettiin kokoontua mielenosoituskulkueihin. Helsingin yliopiston ylioppilaat ja polysteekkarit olivat yhtyneet lakkoon. Turussa pohdittiin, mitä pitäisi tehdä. Kirjan sankarit olivat koulujen välisissä neuvotteluissa mukana. Keisarin kuvia heitettiin Aurajokeen. Ihmisjoukot, nuoret herrasmiehet ja puotipuksut eikä työväki, alkoivat pahoinpidellä toisia suomalaisia. Huhut kertoivat kasakoiden olevan tulossa palauttamaan järjestyksen. Suojeluskuntia perustettiin järjestyksen valvomiseksi suomalaisin voimin. Kotikylässä käydessään pojat huomaavat siellä ihmisten haluavan asioiden jatkuvan vanhalla rauhallisella tavalla, viis itsenäisyydestä. Venäjän opiskelu oli tullut muodolliseksi ja sen kurssit läpäisi suullisessa tentissä ilman kielen osaamista. Mutta ylioppilaskirjoitukset oli tilaisuus, joka kokosi kaikki abiturientit kokeeseen Helsinkiin. Tämä merkitsi myös hyväksijättöä tutulle rouva Sjögrenille, jonka elinkeinona oli toispaikkakuntalaiset lukiolaiset, joille hänen talonsa ja ruokansa oli koti monen vuoden ajan. == Lähteet == Luokka:Suomalaiset romaanit Luokka:Vuoden 1929 kirjat
MAKS

thumb|MAKS 2007 MAKS () on venäläinen kaupallinen ilmailunäyttely. Se järjestetään Moskovan lähellä Žukovskissa M. M. Gromovin tutkimuslaitoksen (LII) Ramenskojen lentokentällä. Näyttelyt alkoivat 1992 nimellä Mosaeroshow-92. Vuodesta 1993 lähtien nättely on järjestetty nykyisellä nimellään parittomina vuosina (MAKS-1993, MAKS-1995...MAKS-2013). Elokuun 2005 näyttelyssä vierailijoita oli 512 000 henkeä. Ulkomaisia näytteilleasettajia oli 134 ja venäläisiä 520. Vuoden 2007 näyttely MAKS 2007 järjestettiin 21.–26. elokuuta. Näyttelyn avasi Venäjän presidentti Vladimir Putin. Esillä olivat muun muassa Mikojan-Gurevitš, Suhoi, EADS, Boeing, Alenia, GIFAS ja Euroopan avaruusjärjestö. Vuoden 2009 näyttely MAKS 2009 järjestettiin 18.-23. elokuuta. Kävijöitä oli yli puoli miljoonaa. Kaksi Venäjän ritarit -taitolentoryhmän Suhoi Su-27 -konetta törmäsi toisiinsa muutamaa päivää ennen näyttelyn alkua. Kummankin koneen kyydissä olleet onnistuivat pelastautumaan heittoistuimella, mutta tästä huolimatta yksi lentäjä menehtyi ja kaksi muuta sai vakavia vammoja. Onnettumuuden seurauksena taitolentoryhmä peruutti esiintymisensä näyttelyssä. Vuonna 2011 näyttely järjestettiin 16.-21\. elokuuta. Näyttelyssä esiintyi mm. viidennen sukupolven suihkuhävittäjä Suhoi PAK FA. Yhdysvaltain ilmavoimat ja laivasto toi tapahtumaan ensi kertaa 12 taistelukonetta, ml. F-15E ja F-16C -hävittäjät, Boeing B-52 Stratofortress, C-130J Hercules Tactical Transport Aircraft ja Boeing KC-135 Stratotanker. == Lähteet == ==Aiheesta muualla== *Virallinen MAKSin sivusto *Photographies with MAKS'95-97-99-2001-2003-2005 *MAKS 2005 video *MAKS 2007 Luokka:Ilmailunäyttelyt Luokka:Venäjän ilmailu Luokka:Neuvostoliiton ilmailu
Tuynhuys

Tuynhuys on historiallinen rakennus Etelä-Afrikan Kapkaupungissa. Se on toiminut Etelä-Afrikan presidentin toimistona vuodesta 1985. Tuynhuysin historia ulottuu 1600-luvulle, mutta nykyisen muotonsa rakennus sai vuonna 1751 päättyneiden uudistustöiden tuloksena. == Aiheesta muualla == * The Presidency – Republic of South Africa: Offices Luokka:Kapkaupungin rakennukset ja rakennelmat
Renga

Renga () on japanilainen ketjurunouden muoto. Sen kirjoittamiseen osallistuu kaksi tai useampi henkilö. Renga muodostuu useammasta kahden säkeistön pituisesta runosta, niin että ensimmäistä ja viimeistä lukuun ottamatta jokainen säkeistö kuuluu kahteen runoon. Säkeistö siis muodostaa runon sekä sitä edeltävän että seuraavan säkeistön kanssa. Jokaisen säkeistön merkitys määräytyy runon toisen säkeistön mukaan, jolloin rengan jokainen säkeistö voi saada kaksi eri merkitystä. Renga kehittyi tankarunoudesta ja rengan aloitussäkeistö hokku (発句) loi puolestaan perustan myöhemmin omaksi runoudenlajikseen eronneelle haikulle.Fält et al. 1994, s. 373. == Historia == Japanin kronikoiden, Kojikin ja Nihonshokin, mukaan japaninkielinen ketjurunous syntyi keisari Keikōn hallituskaudella, puolimyyttisen prinssi Yamatotakerun sotaretkellä, prinssin ja hänen miestensä lyhyestä runomuotoisesta keskustelusta. Retken tapahtuma-ajankohta on kuitenkin vaikea arvioida. Yamatotakerun runossaan mainitsemasta Tsukuban vuoresta muodostui kuitenkin myöhemmin Japanin ketjurunouden symboli. Vanhin kirjoitettu varsinainen ketjuruno löytyy vanhasta runokokoelmasta Man’yōshūsta. Runon alkuosan kirjoitti nunna ja lopun Nara-kauden runoilija Ōtomo no Yakamochi.Fält et al. 1994, s. 374. Heian-kaudella nousi suosioon lyhyt tankamuotoinen tan-renga (短連歌). Rengaa pidettiin tähän aikaan lähinnä ajanvietteenä eikä sillä ollut taiteellista merkittävyyttä. Ketjuruno alkoi pidentyä kauden loppupuolella, jolloin syntyivät kusari-renga ja chō-renga. Kamakura-kaudella rengan pituus jatkoi kasvamistaan ja lopulta yleisiksi muodoiksi vakiintuivat 50- ja 100-säkeistöiset ketjurunot. Myöhemmin säkeistöjen määrä kutistui 36:teen (kasen). Rengalle alkoi myös muodostua erilaisia sääntöjä, joita sen kirjoittamisessa tuli noudattaa. Ketjurunous levisi myös runoutta tyypillisesti harjoittaneen hoviylhäisön ulkopuolelle ja erityisesti samurailuokan keskuuteen. Samuraiden harjoittama renga oli kuitenkin kevyempää (mushin) ja vähemmin sääntöihin sidottua kuin hovissa jatkunut sääntöihin sidottu ja vakavampi rengatyyli (ushin). Leikkisästä mushin-koulukunnasta kehittyi myöhemmin uusi runoudenlaji haikai.Fält et al. 1994, s. 376. Ensimmäisen varsinaisen renga-antologian toimitti Nijō Yoshimoto vuonna 1356. Antologian nimi Tsukubashū tulee Tsukuban vuoresta. == Lähteet == * === Viitteet === == Aiheesta muualla == * Renga-platform Luokka: Japanilainen runous